paragraph_text: FANA je osnovana nakon osamostaljenja Angole od portugalskih kolonijalnih vlasti 21. siječnja 1976. kao Narodne zračne snage i protuzračna obrana Angole (por. Força Aérea Popular de Angola/Defesa Aérea e Antiaérea (FAPA/DAA)). Novoosnovano ratno zrakoplovstvo koristilo je zrakoplove Portugalskih zračnih snaga koje je Portugal koristio u Angoli i ostavio zemlji na korištenje.